paragraph_text: Pretvornici i aktuatori predstavljaju početak lanca. Oni su električki ili mehanički vezani na proces koji promatramo. Zadaća pretvornika je praćenje vrijednosti tlaka, protoka, temperature, brzine... te da u analognom ili digitalnom obliku podatke o trenutačnom stanju mjerene veličine proslijede RTU-u. Aktuatori primaju informaciju od RTU-a te npr. zatvaraju ili otvaraju ventile.